Eiðistorg

Eiðistorg er gata á Seltjarnarnesi og er á mörkum Reykjavíkur og Seltjarnarness. Gatan dregur nafn sitt af býlinu EiðiMagnús Erlendsson, „Kenjar stóra bróður“, Morgunblaðið, 20. júní 1995 (skoðað 8. júlí 2020) sem stóð skammt frá þar sem Eiðistorg er nú. Býlið varð að víkja fyrir nýrri byggð og var það brennt í maí 1979.„Eiði í eyði“, Morgunblaðið, 10. maí 1979 (skoðað 8. júlí 2020) 

Við Eiðistorg 1-9 stendur íbúðarblokk sem reist var árið 1979 og gengur undir heitinu „Hornbjarg".„Nýstárlegur miðbær að rísa á Seltjarnarnesi“, Morgunblaðið, 27. ágúst 1983 (skoðað 29. apríl 2020) Við Eiðistorg 11-17 er húsaþyrping sem myndar verslunarkjarnann Eiðistorg. Í miðhluta verslunarkjarnans er opið svæði með hitabeltisplöntum.

Fyrsta verslunin sem var opnuð á Eiðistorgi var matvöruverslunin Vörumarkaðurinn sem tók til starfa í ágúst árið 1983.„Vörumarkaðurinn opnar nýja verslun við Eiðistorg“, Morgunblaðið, 27. ágúst 1983, (skoðað 29. apríl 2020) Í kjölfarið fjölgaði verslunum á torginu og á blómaskeiði þess hafði fjöldi fyrirtækja þar aðsetur, s.s. Útvegsbanki Íslands, síðar Íslandsbanki, Íslandspóstur, Nesapótek, bókaverslunin Eymundsson, skyndibitastaðurinn Selbitinn, íþróttavöruverslunin Sportlíf, leikfanga- og bókabúðin Hugföng, Blómastofan, snyrtivöruverslunin Evíta, videóleigan Tröllavídeó og fatahreinsunin Kjóll og hvítt. Um árabil hafði lögreglan bækistöð á Eiðistorgi og Lyfjastofnun var þar einnig lengi til húsa.

Á Eiðistorgi er nú meðal annars bókasafn (Bókasafn Seltjarnarness), matvöruverslunin Hagkaup, hárgreiðslustofan Perma, ÁTVR, veitingastaðurinn og kráin Rauða ljónið, Apótekarinn, Arna ís- og kaffibar, IKONA snyrtistofa og snyrtivöruverslun, sjónvarpsstöðin Hringbraut hefur aðsetur á torginu og einnig frumkvöðasetrið Innovation house.

 Tilvísanir 
Flokkur:Íslenskar verslunarmiðstöðvar
Flokkur:Vesturbær Reykjavíkur

Flokkur:Götur á Seltjarnarnesi